Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106787.206107438&kokkuvotted=false&jaotusedVaikimisiAvatud=
Timestamp: 2019-12-11 15:29:43+00:00

Document:
kriminaalmenetluse seaduse oluline rikkumine AKKS § 39 lg 3 p 1 alusel
kriminaalmenetluse seaduse oluline rikkumine AKKS § 39 lg 3 p 10 mõttes
kriminaalmenetluse seaduse oluline rikkumine AKKS § 39 lg 3 p 2 alusel
kriminaalmenetluse seaduse oluline rikkumine AKKS § 39 lg 5 mõttes
kriminaalmenetluse seaduse oluline rikkumine KrMK § 39 lg 4 mõttes
kriminaalmenetluse seaduse olulise rikkumise motiveerimise nõue apellatsioonkaebuses
taotluste lahendamine apellatsioonimenetluses
väidetava rikkumise näitamine kassatsioonkaebuses
3-1-1-18-00 Riigikohus 15.02.2000
Ringkonnakohtu poolt selle tuvastatuks lugemine, milles riigi huvidele põhjustatud oluline kahju konkreetsel juhul väljendub, kui kohtualusele esitatud süüdistuses ei ole seda näidatud, on väljumine süüdistuse piirest ja kohtualuselt võimaluse võtmine teada, millise süüdistuse alusel tema kriminaalasja kohtus arutatakse, st tema kaitseõiguse rikkumine, mida Riigikohus võib AKKS § 39 lg 4 alusel tunnistada kriminaalmenetluse seaduse oluliseks rikkumiseks.Sama laadi rikkumise võib moodustada ka vastuolu ringkonnakohtu otsuse eri osade vahel: kirjeldav-motiveerivas osas selle nentimine, et kohtualusele tuleb KrK §141-1 lg 3 p 1 järgi esitatud süüdistus,milles esimese astme kohus ta õigeks mõistis, ümberkvalifitseerida § 161 järgi, resolutiivosas aga tema õigeksmõistmise § 141-1 lg 3 p 1 järgi muutmata jätmine.
3-1-3-4-00 Riigikohus 15.02.2000
Kriminaalasja arutamine ringkonnakohtus ühe kohtualuse apellatsioonkaebuse alusel enne apellatsiooni õigeaegset esitamist teise kohtualuse poolt ning tema osavõtuta ja tema taotlusi arvestamata võib moodustada kriminaalmenetluse seaduse olulise rikkumise AKKS § 39 lg 4 alusel.
3-1-1-15-00 Riigikohus 08.02.2000
Ringkonnakohtu otsuses pärast selle märkimist, et esimese astme kohtu otsust pole kuriteo ja selle tõendatuse osas vaidlustatud, kohtualusele süüks arvatud kuriteoepisoodidest ühe lugemine siiski tõendatuks, on apellatsiooni piiridest väljumine ja teineteist välistavate motiivide esitamine kohtuotsuses, mida Riigikohus võib tunnistada kriminaalmenetluse seaduse oluliseks rikkumiseks AKKS § 39 lg 4 alusel.
KrK §-des 161-1 ja 295 sätestatud kuritegude konkurentsi võimalikkus
KrK §-des 161-1 ja 295 sätestatud kuriteod võivad moodustada konkurentsi.
3-1-1-14-00 Riigikohus 02.02.2000
Ringkonnakohtu poolt selle märkimata jätmine, mis liiki tõendiks loeb ta asjatundja arvamust, mida ei saa käsitada eksperdi arvamusena, ei ole kriminaalmenetluse seaduse oluline rikkumine.
muu dokument KrMK § 48 lg 2 mõistes
Ekspertiisiaktina vormistatud kompetentse isiku arvamus seoses väidetava liiklusavariiga, mis on antud 7 kuud enne kriminaalasja algatamist ja uurija sellekohast määrust, ei ole eksperdi arvamus KrMK § 59 mõistes, kuid on siiski tõendina kasutatav KrMK § 48 lg-s 2 ettenähtud uue dokumendi tähenduses.
3-1-1-13-00 Riigikohus 01.02.2000
Vastuolu ringkonnakohtu otsuse kirjeldav-motiveeriva ja resolutiivosa vahel - selle konstanteerimine, et isikule esimese astme kohtu poolt mõistetud karistus on seaduslik ja põhjendatud, kuid talle siiski uue, raskema karistuse mõistmine KrMK § 336 korras tehtava kohtumäärusega on tunnistatav kriminaalmenetluse seaduse oluliseks rikkumiseks AKKS § 39 lg 4 alusel.
3-1-1-10-00 Riigikohus 25.01.2000
kaitseteenistuslase poolse võimu kuritarvitamise subjekt
Võimu kuritarvitamise eest võib kriminaalvastutst kanda vaid see ülem, kes vahetult andis talle alluvatele kaitseteenistuslastele käsu võtta ette mingi raske tagajärje põhjustanud tegu. Vahetu põhjuslik seos on vaid tema teo ja saabunud tagajärje vahel. Teised isikud, kelle tegevusetuse - järelevalve kohustuse mittetäitmine - ja saabunud tagajärje vahel niisugune seos puudub, võivad kanda muuliigilist vastutust.
Isiku süüdimõistmine niisuguse kuriteo eest, milles teda ei ole süüdistatud, tähendab vastuolu kohtuotsuse kirjeldav-motiveeriva osa ja resolutiivosa vahel ning on kriminaalmenetluse seaduse oluline rikkumine AKKS § 39 lg 4 mõistes.
3-1-1-115-99 Riigikohus 21.12.1999
kassatsioonimenetluse ese
Kassatsioonimenetluse esemesse saavad kuuluda vaid kaebuses konkretiseeritud õigusrikkumised, sellesse ei kuulu uurija tegevuse otstarbekuse hindamine.
kohtukulude sissenõudmine
KrMK § 36 lg 2 sätestatu, et määratud kaitsja osavõtt kriminaalmenetlusest tagatakse Eesti Advokatuuri poolt riigi kulul, ei tähenda kaitsealuse vabastamist õigusabi eest tasumisest.
Kohtualuse väidet, et tema kaitsja on oma ülesandeid mittekvaliteetselt täitnud, ei saa Riigikohus tagantjärele kontrollida ega AKKS § 39 lg 4 alusel tunnistada kriminaalmenetluse seaduse oluliseks rikkumiseks kaitseõiguse tagamise printsiibi rikkumise tõttu.
3-1-3-20-99 Riigikohus 21.12.1999
Kriminaalmenetluse seaduse oluliseks rikkumiseks võib tunnistada seda, et kriminaalasja menetlemisel on süüdistatava ja kohtualuse isik jäetud usaldusväärselt tuvastamata, mille tõttu esineb põhjendatud kahtlus selles, kas kohtu poolt süüditunnistatud isik on kuriteo toime pannud ning kriminaalasja menetlemisel süüdistatavana ja kohtualusena osalenud.
3-1-1-80-99 Riigikohus 07.12.1999
KrK § 45 alusel kuulub arvestamisele üksnes ametlike dokumentidega tõestatud eelvangistusaeg seoses arutatava kriminaalasjaga.
Juhul kui KrK § 162 järgi kohtu alla antud isiku süüdistuses on üksnes kirjeldatud varalise kahju põhjustamisel tema poolt, suure varalise kahju või mõne muu raske tagajärje põhjustamist ei ole talle aga sõnaselgelt süüks arvatud, puudub kohtul õigus isikut süüdi mõista endapoolset muu raske tagajärje põhjustamise sisustamisest lähtudes. Süüdistuse niisugust laiendamist kohtu poolt KrMK § 215 lg 5 sätteid järgimata võib AKKS § 39 lg 4 alusel tunnistada kriminaalmenetluse seaduse oluliseks rikkumiseks.
3-1-1-100-99 Riigikohus 16.11.1999
Kohtuliku arutelu käigus uue või muudetud süüdistuse esitamist sätestavate eeskirjade eiramist võib Riigikohus tunnistada kriminaalmenetluse seaduse oluliseks rikkumiseks AKKS § 39 lg 4 alusel.
Prokuröri poolt kohtus esitatav uus või muudetud süüdistus peab vastama KrMK § 121 lg 2 nõuetele, olema üheselt mõistetav ja koostatud niisuguses vormis, et seda ärakirja on võimalik anda kohtualusele ja kaitsjale. Jõusse jäävat süüdistust ei ole vaja korrata. Kohtul endal puudub süüdistuse koostamise ja esitamise õigus, välja arvatud erasüüdistusasjades.
3-1-1-86-99 Riigikohus 28.09.1999
Kannatanu ringkonnakohtu istungile kutsumata jätmine ei ole AKKS § 17 lg 5 nimetatud asjaolude puudumisel kriminaalmenetluse seaduse oluline rikkumine AKKS § 39 lg 4 mõistes.
raskust mõjutavad asjaolud (KrK § 36)
Isikule, keda varem on varguste eest korduvalt karistatud, sealhulgas vabadusekaotusega, ja ka pärast viimase vabadusekaotuse ärakandmist pani toime röövimise, puudub alus mõista sanktsiooni alammäärale vastav või sellest kergem karistus.
3-1-1-79-99 Riigikohus 15.09.1999
Kohtuotsuses selle oletamine, et kohtualuse tegevuses võivad olla mõne niisuguse kuriteo tunnused, milles teda ei ole süüdistatud, on küll ebakorrektne, kuid mitte kriminaalmenetluse seaduse oluline rikkumine.
omastamise, raiskamise või ametiseisundi kuritarvitamise teel toimepandud riisumise tõendamine
Poltsei juhtivametniku kui ametiisiku süüdimõistmisel võõra vara riisumises oma ametiseisundi kuritarvitamise teel tuleb kohtuotsuses näidata, millistele isikutele politseiprefektuuri vara võõrandati või riisuti mitte isikliku kasusaamise, vaid prefektuuri huvides, ei tõenda kõnesoleva kuriteo toimepanwmist.
3-1-1-60-99 Riigikohus 25.05.1999
Kohtu määrusega ühiseks menetluseks ühendamata kahe eri kriminaalasja arutamine ühe kohtuistungi ajal on kriminaalmenetluse seaduse oluline rikkumine ning annab alust kohtuotsuse tühistamiseks ja mõlema kriminaalasja eraldi arutamisele saatmiseks.
3-1-1-42-99 Riigikohus 27.04.1999
Kriminaalasja arutamine isiku suhtes, kes pole kohtu alla antud, takistab kriminaalasja seaduslikku kohtulikku arutamist ja moodustab seepärast alati kriminaalmenetluse seaduse olulise rikkumise AKKS § 39 lg 4 mõistes.Tähendatud motiivil võib esimese astme kohtu otsuse tühistada ka ringkonnakohus.
Kriminaalasja arutamine isiku suhtes, kes pole kohtu alla antud, takistab kriminaalasja seaduslikku kohtulikku arutamist ja moodustab seepärast alati kriminaalmenetluse seaduse olulise rikkumise AKKS § 39 lg 4 mõistes.
3-1-1-35-99 Riigikohus 13.04.1999
Kuriteo kvalifikatsiooni muutmine süüdistatava kohtu alla andmisel kohtuniku poolt ainuisikuliselt on vastuolus KrMK §-s 185 sätestatuga ja kriminaalmenetluse seaduse oluline rikkumine AKKS § 39 lg 4 mõistes.Kriminaalmenetluse seaduse oluliseks rikkumiseks on ka KrK § 139 lg 1 järgi kohtu alla antud isiku süüditunnistamine KrK § 139 lg 3 p 1 järgi ilma prokuröri sellekohase taotluseta.
Kuriteo ühise toimepanemisega tekitatud varaline kahju tuleb süüdlaselt välja nõuda solidaarselt (TsK § 459).

References: § 39
 § 39
 § 39
 § 39
 § 39
 Riigikohus 
 Riigikohus 
 § 39
 §141
 kohus 
 § 161
 § 141
 Riigikohus 
 § 39
 Riigikohus 
 Riigikohus 
 § 39
 Riigikohus 
 § 48
 § 59
 § 48
 Riigikohus 
 § 336
 § 39
 Riigikohus 
 § 39
 Riigikohus 
 § 36
 Riigikohus 
 § 39
 Riigikohus 
 Riigikohus 
 § 45
 § 162
 § 215
 § 39
 Riigikohus 
 Riigikohus 
 § 39
 § 121
 Riigikohus 
 § 17
 § 39
 § 36
 Riigikohus 
 Riigikohus 
 Riigikohus 
 § 39
 § 39
 Riigikohus 
 § 39
 § 139
 § 139
 § 459